techiaith/cofnodycynulliad_en-cy huggingface dataset:
English: Llywydd, can I thank Lynne Neagle for that important question, in a very complex and challenging area? The visits that we've been able to talk about in care homes, and set out in Mr Heaney's letter, require social distancing to be maintained. And as Lynne Neagle will know, that can be particularly difficult to explain to people, who, as she said, live in the moment and where physical contact is often very much part of the way in which they gain comfort from people who come to see them. And yet we know that that physical contact could pose such a significant risk to them and then to other people living in that same setting. So, these are very complex matters. The ONS figures are very concerning and we will certainly be trying to make sense of them here in Wales. In doing so, we will rely, I'm sure, on the advice of our dementia oversight of implementation and impact group, which comprises of people looking after people with dementia - the lived experience of that - the Alzheimer's Society, and our own health and social care organisations. It's due to meet in the next couple of weeks. It will be looking at that report, at what the Alzheimer's Society itself has said, as well as the ONS, and will be giving us further advice. And as we are able to use that advice to advise others, then I will certainly make sure that that is properly communicated to Assembly Members.
Welsh: Lywydd, a gaf fi ddiolch i Lynne Neagle am ei chwestiwn pwysig, mewn maes cymhleth a heriol iawn? Mae'r ymweliadau rydym wedi gallu sôn amdanynt mewn cartrefi gofal, ac a nodwyd yn llythyr Mr Heaney, yn ei gwneud yn ofynnol i gynnal mesurau cadw pellter cymdeithasol. Ac fel y gŵyr Lynne Neagle, gall hynny fod yn arbennig o anodd ei egluro i bobl sy'n byw yn y foment, fel y dywedodd, a lle mae cyswllt corfforol yn aml yn rhan o'r ffordd y cânt gysur gan y bobl a ddaw i'w gweld. Fodd bynnag, gwyddom y gallai'r cyswllt corfforol hwnnw beri risg sylweddol iddynt ac yna i'r bobl eraill sy'n byw yn yr un lleoliad. Felly, mae'r rhain yn faterion cymhleth iawn. Mae ffigurau'r ONS yn peri cryn bryder, a byddwn yn sicr yn ceisio gwneud synnwyr ohonynt yma yng Nghymru. Wrth wneud hynny, byddwn yn dibynnu, rwy'n siŵr, ar gyngor ein grŵp goruchwylio gweithrediad ac effaith ym maes dementia, sy'n cynnwys pobl sy'n gofalu am bobl â dementia - y profiad byw o wneud hynny - Cymdeithas Alzheimer's, a'n sefydliadau iechyd a gofal cymdeithasol ein hunain. Mae i fod i gyfarfod yn ystod yr ychydig wythnosau nesaf. Bydd yn edrych ar yr adroddiad hwnnw, ar yr hyn y mae Cymdeithas Alzheimer's eu hunain wedi'i ddweud, yn ogystal â'r ONS, a bydd yn rhoi cyngor pellach i ni. A chan ein bod yn gallu defnyddio'r cyngor hwnnw i gynghori pobl eraill, byddaf yn sicr yn gwneud yn siŵr ei fod yn cael ei gyfleu'n briodol i Aelodau'r Cynulliad.
English: Two issues, if I may, First Minister. Firstly, I wonder if the Welsh Government could look again at this 5-mile travel rule and provide guidance on this. I know you've said previously that it is guidance and discretionary for people on how far they do travel, but I've got many constituents who are still unclear and very concerned that they can't travel to see family and friends. So, could we have clarity on that? Secondly, I asked the finance Minister recently if there'd been any discussions about the future raising of taxes in Wales to deal with COVID recovery. I know she said that that was not an attractive thing to do, but I wondered if there had been any discussions. And as we come out of lockdown, could the Welsh Government perhaps look overseas at examples of some other countries in terms of getting the economy moving and using the tax system to do that? In New Zealand, for instance, they've introduced a tax loss carry-back regime to help businesses offset current tax losses against previous years. Perhaps that's something that you and the UK Government could discuss. They're also introducing discretionary deductions for non-domestic buildings to try and support businesses and get the economy moving. So, I think the Welsh Government does have a number of tools in the toolbox, as you and your predecessor have said before. So, could you look at ways to use the tax system to really kick-start the economy and try to get Wales moving again?
Welsh: Dau fater, os caf, Brif Weinidog. Yn gyntaf, tybed a all Llywodraeth Cymru edrych eto ar y rheol i beidio â theithio mwy na 5 milltir a rhoi canllawiau ar hyn. Gwn eich bod wedi dweud yn flaenorol mai canllawiau yw'r rhain a bod angen i bobl ddefnyddio'u crebwyll ynglŷn â pha mor bell y maent yn teithio, ond mae gennyf lawer o etholwyr sy'n dal i fod yn ddryslyd ac yn bryderus iawn na allant deithio i weld teulu a ffrindiau. Felly, a gawn ni eglurder ar hynny? Yn ail, gofynnais i'r Gweinidog cyllid yn ddiweddar a fu unrhyw drafodaethau ynglŷn â chodi trethi yng Nghymru yn y dyfodol i ymdrin â gwaith adfer wedi COVID. Gwn iddi ddweud nad oedd hynny'n beth deniadol i'w wneud, ond tybed a gafwyd unrhyw drafodaethau? Ac wrth inni ddod allan o'r cyfyngiadau symud, a allai Llywodraeth Cymru edrych dramor, o bosibl, ar enghreifftiau o wledydd eraill o ran ysgogi'r economi a defnyddio'r system dreth i wneud hynny? Yn Seland Newydd, er enghraifft, maent wedi cyflwyno cyfundrefn i gario colledion treth yn ôl i helpu busnesau i wneud iawn am golledion treth cyfredol yn erbyn y blynyddoedd blaenorol. Efallai fod hynny'n rhywbeth y gallech chi a Llywodraeth y DU ei drafod. Maent hefyd yn cyflwyno didyniadau yn ôl disgresiwn ar gyfer adeiladau annomestig i geisio cynorthwyo busnesau ac ysgogi'r economi. Felly, credaf fod gan Lywodraeth Cymru nifer o adnoddau at ei defnydd, fel rydych chi a'ch rhagflaenydd wedi'i ddweud eisoes. Felly, a allech edrych ar ffyrdd o ddefnyddio'r system dreth i ysgogi'r economi a cheisio cael Cymru i symud eto?
English: Neil Hamilton. Wait one second for your microphone to come on. Can I have Neil Hamilton's microphone switched on? Okay, we're still struggling on that one. I will call you, Neil Hamilton, if we manage to get the microphone switched on. I'll go to Alun Davies.
Welsh: Neil Hamilton. Arhoswch eiliad i'ch meicroffon agor. A wnewch chi agor meicroffon Neil Hamilton? Iawn, rydym yn dal i gael trafferth gyda hynny. Fe fyddaf yn galw arnoch, Neil Hamilton, os llwyddwn i agor y meicroffon. Fe af at Alun Davies.
English: Members of the cross-party group on preventing child sexual abuse are concerned about children subject to sexual abuse during lockdown - two particular concerns about where a child is locked down and with the perpetrator, as well as an increase in online abuse as children spend more time online and abusers exploit this opportunity. All of this is compounded by the fact that children on child protection plans for child sexual abuse are under-represented, so were more likely to be invisible before the pandemic. Can the Welsh Government ensure that the public and professionals know that the services there to support children and young people are still open for business? Helplines remain open, specialist services can, where safe and appropriate, support children and young people virtually, and the sexual assault referral centres are open and continuing to take self- and professional referrals. And what more can the Welsh Government do to shine a light on this now and as we move into different stages of lockdown in the future?
Welsh: Mae aelodau'r grŵp trawsbleidiol ar rwystro plant rhag cael eu cam-drin yn rhywiol yn poeni am blant sy'n cael eu cam-drin yn rhywiol yn ystod y cyfyngiadau symud - dau bryder penodol ynghylch lle mae plentyn dan gyfyngiadau symud a chyda'r cyflawnwr, yn ogystal â chynnydd mewn cam-drin ar-lein wrth i blant dreulio mwy o amser ar-lein ac mae cyflawnwyr yn manteisio ar y cyfle hwn. Mae hyn oll yn cael ei gymhlethu gan y ffaith nad yw nifer y plant sydd ar gynlluniau amddiffyn plant am eu bod yn cael eu cam-drin yn rhywiol yn adlewyrchu gwir nifer y plant sy'n dioddef camdriniaeth o'r fath, felly roeddent yn fwy tebygol o fod yn anweledig cyn y pandemig. A all Llywodraeth Cymru sicrhau bod y cyhoedd a gweithwyr proffesiynol yn gwybod bod y gwasanaethau sydd yno i gefnogi plant a phobl ifanc yn dal i fod ar gael? Mae'r llinellau cymorth yn parhau i fod ar agor, gall gwasanaethau arbenigol gefnogi plant a phobl ifanc yn rhithwir lle mae hynny'n ddiogel ac yn briodol, ac mae'r canolfannau atgyfeirio ymosodiadau rhywiol ar agor ac yn parhau i dderbyn hunan-atgyfeiriadau ac atgyfeiriadau proffesiynol. A beth arall y gall Llywodraeth Cymru ei wneud i daflu goleuni ar hyn yn awr ac wrth inni symud i wahanol gamau o'r cyfyngiadau symud yn y dyfodol?
English: The Organisation for Economic Co-operation and Development is forecasting today that Britain will suffer the worst economic damage of any country in the developed world as a result of our draconian lockdown. We're forecast to see an 11.5 per cent fall in our national income for this year. That compares with 6.5 per cent in Sweden, which has followed a completely different road. We're taking an economic sledgehammer to crack a health crisis nut, because the death rate in this country from coronavirus is 602 per million, whereas in Sweden it's only two thirds of that, at 467 per million. So, we see, in Britain, a wholly disproportionate response to the health crisis. Meanwhile, does he understand - the First Minister understand - that hard-working and law-abiding citizens wonder why they're being kept locked down, even can't go to church, even for private prayer, because such events are banned, meanwhile left-wing hooligans are allowed to run riot in the streets, desecrating war memorials, defacing and destroying public monuments, and that the response of the Government in these two cases seems to be a massive contrast and undermines the message that the Government wants to convey?
Welsh: Mae'r Sefydliad ar gyfer Cydweithrediad a Datblygiad Economaidd yn rhagweld heddiw y bydd Prydain yn dioddef y difrod economaidd gwaethaf o unrhyw wlad yn y byd datblygedig o ganlyniad i'n cyfyngiadau symud llym iawn. Rhagwelir y bydd cwymp o 11.5 y cant yn ein hincwm cenedlaethol ar gyfer eleni. Mae hynny'n cymharu â 6.5 y cant yn Sweden, sydd wedi dilyn trywydd hollol wahanol. Rydym yn defnyddio gordd economaidd i dorri cneuen argyfwng iechyd, gan fod y gyfradd farwolaethau o'r coronafeirws yn y wlad hon yn 602 y filiwn, ond yn Sweden, mae'n ddwy ran o dair o hynny yn unig, sef 467 y filiwn. Felly, gwelwn ymateb cwbl anghymesur i'r argyfwng iechyd ym Mhrydain. Yn y cyfamser, a yw'n deall - a yw'r Prif Weinidog yn deall - fod dinasyddion gweithgar sy'n ufuddhau i'r gyfraith yn pendroni pam eu bod yn cael eu cadw dan gyfyngiadau symud, yn methu mynd i'r eglwys hyd yn oed, i weddïo'n breifat hyd yn oed, am fod digwyddiadau o'r fath wedi'u gwahardd, ac yn y cyfamser, caniateir i hwliganiaid asgell chwith redeg yn wyllt ar y strydoedd, gan ddinistrio cofebion rhyfel, a difwyno a chwalu henebion cyhoeddus, ac ymddengys bod ymateb y Llywodraeth yn y ddau achos yn cyferbynnu'n aruthrol ac yn tanseilio'r neges y mae'r Llywodraeth am ei chyfleu?
English: Finally, Jack Sargeant. Where did Jack Sargeant go? He was there when I called him, and he's disappeared off my screen and is not to be heard. Therefore, I'll call Mick Antoniw as the final speaker.
Welsh: Yn olaf, Jack Sargeant. I ble'r aeth Jack Sargeant? Roedd yno pan y'i gelwais, ac mae wedi diflannu oddi ar fy sgrin ac nid yw i'w glywed. Felly, galwaf ar Mick Antoniw fel y siaradwr olaf.
English: First Minister, across all parties, we very much welcomed some weeks ago now the £500 additional payment to be made to our front-line care workers in recognition of the extra contribution and the really important contribution they're making during this coronavirus pandemic. This was very much at the expense of £32 million of Welsh Government money for 64,000 of those workers. I wonder if you could perhaps update us now as to two things: firstly, when those workers can expect to receive those payments, but, secondly, in respect of the issue of the tax and national insurance that would be chargeable to it. I know that you reported previously that representations had been made to the UK Government to waive the tax and national insurance because of the exceptional circumstances. I think across all parties we would see it as offensive if the UK Government were to have a financial windfall on the backs of our front-line care workers. Could you update us as to what stage the representations are with the UK Government with regard to waiving these deductions from the money that is rightly due to our front-line care workers?
Welsh: Brif Weinidog, ar draws yr holl bleidiau, gwnaethom groesawu'n fawr, rai wythnosau'n ôl bellach, y taliad ychwanegol o £500 i'w wneud i'n gweithwyr gofal ar y rheng flaen i gydnabod y cyfraniad ychwanegol a'r cyfraniad pwysig iawn y maent yn ei wneud yn ystod y pandemig coronafeirws. Rhoddwyd £32 miliwn o arian Llywodraeth Cymru i 64,000 o'r gweithwyr hynny. Tybed, efallai, a allech roi diweddariad i ni yn awr ynglŷn â dau beth: yn gyntaf, pryd y gall y gweithwyr hynny ddisgwyl y taliadau hynny, ond yn ail, ar fater y dreth a'r yswiriant gwladol a fyddai'n daladwy arno. Gwn eich bod wedi dweud eisoes fod sylwadau wedi'u cyflwyno i Lywodraeth y DU yn gofyn iddynt hepgor y dreth ac yswiriant gwladol oherwydd yr amgylchiadau eithriadol. Ar draws yr holl bleidiau, credaf y byddai'n sarhaus pe bai Llywodraeth y DU yn cael tomen o arian annisgwyl ar draul ein gweithwyr gofal ar y rheng flaen. A allech roi'r wybodaeth ddiweddaraf i ni ble mae'r sylwadau a gyflwynwyd i Lywodraeth y DU arni o ran hepgor y didyniadau hyn o'r arian sy'n briodol ddyledus i'n gweithwyr gofal ar y rheng flaen?
English: I thank Mick Antoniw for that question. I was very pleased last week, Llywydd, to be able to provide further details of how the scheme is to work and to be able to extend it to further groups of workers. We expect first payments to be made in this month and to continue into next month. As far as the tax and national insurance position is concerned, let me just echo what Mick Antoniw said, Llywydd: we're not asking the UK Government for a penny towards the £32 million that we have been able to find for this purpose. We're not asking them to pay for it. All we're asking them to do is not to take money away from those workers who we intend to benefit from the scheme. So, there should be no Treasury windfall. We were discouraged by the letter we received on 2 June from the Financial Secretary to the Treasury, but that letter did contain an offer for officials to continue to work together on the proposition, and on Friday of last week, following what was reported to me as a constructive meeting, our officials did submit a technical paper to HMRC, presenting the arguments we make as to why these payments should not and need not be taxable. So, we will await their response, which we hope will come as soon as possible. We're not at the end of this discussion yet and we will continue as vigorously as we can to make the case that the money that is being provided by Welsh people to those people that we have relied on for such an enormous effort during the coronavirus crisis should not result in a windfall to the Treasury.
Welsh: Diolch i Mick Antoniw am ei gwestiwn. Roeddwn yn falch iawn yr wythnos diwethaf, Lywydd, o allu rhoi rhagor o fanylion ynglŷn â sut y bydd y cynllun yn gweithio ac i allu ei ymestyn i grwpiau pellach o weithwyr. Rydym yn disgwyl i'r taliadau cyntaf gael eu gwneud y mis hwn a pharhau i'r mis nesaf. O ran y sefyllfa mewn perthynas â threth ac yswiriant gwladol, gadewch imi adleisio'r hyn a ddywedodd Mick Antoniw, Lywydd: nid ydym yn gofyn i Lywodraeth y DU am geiniog tuag at y £32 miliwn rydym wedi gallu dod o hyd iddo at y diben hwn. Nid ydym yn gofyn iddynt dalu amdano. Yr unig beth rydym yn gofyn iddynt ei wneud yw peidio â chymryd arian oddi wrth y gweithwyr y bwriadwn iddynt elwa o'r cynllun. Felly, ni ddylai fod unrhyw arian annisgwyl i'r Trysorlys. Cawsom ein siomi gan y llythyr a gawsom ar 2 Mehefin gan Ysgrifennydd Ariannol y Trysorlys, ond roedd y llythyr hwnnw'n cynnwys cynnig i swyddogion barhau i weithio gyda'i gilydd ar y cynnig, a ddydd Gwener diwethaf, yn dilyn yr hyn y dywedwyd wrthyf ei fod yn gyfarfod adeiladol, cyflwynodd ein swyddogion bapur technegol i Gyllid a Thollau EM yn nodi ein dadleuon pam na ddylai, a pham nad oes angen i'r taliadau hyn fod yn drethadwy. Felly, byddwn yn aros am eu hymateb, a gobeithiwn y daw hwnnw cyn gynted â phosibl. Nid ydym wedi cyrraedd diwedd y drafodaeth hon eto a byddwn yn parhau i ddadlau mor egnïol ag y gallwn na ddylai'r arian sy'n cael ei ddarparu gan bobl Cymru i'r bobl rydym wedi dibynnu arnynt am ymdrech mor enfawr yn ystod yr argyfwng coronafeirws arwain at arian annisgwyl i'r Trysorlys.
English: As he's now back and as he's our youngest Member, I finally call Jack Sargeant.
Welsh: Gan ei fod yn ôl bellach, ac am mai ef yw ein Haelod ieuengaf, galwaf yn olaf ar Jack Sargeant.
English: Diolch yn fawr, Llywydd, and apologies for the earlier interruption. First Minister, I've been working with a number of businesses who have been refused insurance payments despite having paid for business interruption insurance. They are told that because coronavirus is not previously a specified disease, they cannot claim. Most reasonable people, like I'm sure all the Members of the Senedd are, would point out that COVID-19 has only existed since late last year, so it is very unlikely to be a specified disease. I don't feel this is good enough, First Minister. Large insurers who have been receiving payments from small businesses for a number of years are putting small businesses in all of our communities in real jeopardy. First Minister, will the Welsh Government investigate such cases as a matter of urgency?
Welsh: Diolch yn fawr, Lywydd, ac ymddiheuriadau am y tarfu yn gynharach. Brif Weinidog, rwyf wedi bod yn gweithio gyda nifer o fusnesau y gwrthodwyd taliadau yswiriant iddynt er eu bod wedi talu am yswiriant tarfu ar fusnes. Dywedir wrthynt na allant hawlio am nad oedd y coronafeirws yn glefyd penodedig eisoes. Byddai'r rhan fwyaf o bobl resymol, fel yr holl Aelodau o'r Senedd, rwy'n siŵr, yn nodi mai dim ond ers diwedd y llynedd y mae COVID-19 wedi bodoli, felly mae'n annhebygol iawn o fod yn glefyd penodedig. Nid wyf yn teimlo bod hyn yn ddigon da, Brif Weinidog. Mae cwmnïau yswiriant mawr sydd wedi bod yn derbyn taliadau gan fusnesau bach ers blynyddoedd lawer yn rhoi busnesau bach ym mhob un o'n cymunedau mewn perygl gwirioneddol. Brif Weinidog, a wnaiff Llywodraeth Cymru ymchwilio i achosion o'r fath ar frys?
English: Llywydd, may I thank Jack Sargeant for that important point? He will not be surprised to learn that we've had a volume of correspondence on this matter from firms who believed that in good faith they had taken out insurance that would cover them in these circumstances, only to be told that now it doesn't, and we've been in correspondence as Ministers with the ABI - the Association of British Insurers - on this matter. Jack Sargeant will know that the regulator has decided to take a test case through the law courts to resolve this very specific point that he has raised. How could insurance policies have been designed to cover an eventuality that nobody had identified, and can that really be cited as an exemption that means the payments can't be made? It's a stand-off between the industry and those of us who believe that they should have acted otherwise, and it will now be for the law courts to resolve it.
Welsh: Lywydd, a gaf fi ddiolch i Jack Sargeant am y pwynt pwysig hwnnw? Ni fydd yn synnu clywed ein bod wedi cael cryn dipyn o ohebiaeth ar y mater hwn gan gwmnïau a gredai eu bod, gyda phob ewyllys da, wedi talu am yswiriant a fyddai'n eu diogelu o dan yr amgylchiadau hyn, dim ond i gael gwybod bellach nad yw hynny'n wir, ac rydym wedi gohebu fel Gweinidogion gyda'r ABI - Cymdeithas Yswirwyr Prydain - ynghylch y mater hwn. Bydd Jack Sargeant yn gwybod bod y rheoleiddiwr wedi penderfynu dwyn achos prawf drwy'r llysoedd barn i ddatrys y pwynt penodol iawn a gododd. Sut y gallai polisïau yswiriant fod wedi'u cynllunio i gwmpasu digwyddiad nad oedd unrhyw un wedi'i ragweld, ac a ellir nodi hynny fel eithriad sy'n golygu na ellir gwneud y taliadau? Mae'n ornest rhwng y diwydiant a'r rhai ohonom sy'n credu y dylent fod wedi gweithredu fel arall, a mater i'r llysoedd barn fydd datrys y broblem yn awr.
English: The next item would have been the topical questions, but no topical questions have been accepted, and we will therefore now break for a period of 60 minutes and we will recommence at 13:20. I thank the Members.
Welsh: Yr eitem nesaf fyddai'r cwestiynau amserol, ond does dim cwestiynau amserol heddiw, ac felly rŷm ni'n torri nawr am gyfnod o awr, ac felly mi wnawn ni ailgychwyn am 13:20. Diolch i'r Aelodau.
English: Well, good afternoon, everybody. Welcome back after that break. We move into our Plenary agenda with item 4, which is a statement by the Minister for Economy, Transport and North Wales: response to coronavirus, COVID-19. I call on the Minister for Economy, Transport and North Wales, Ken Skates.
Welsh: Wel, prynhawn da, bawb. Croeso nôl ar ôl yr egwyl. Symudwn at agenda'r Cyfarfod Llawn gydag eitem 4, sef datganiad gan Weinidog yr Economi, Trafnidiaeth a Gogledd Cymru: ymateb i'r coronafeirws, COVID-19. Galwaf ar Weinidog yr Economi, Trafnidiaeth a Gogledd Cymru, Ken Skates.
English: Diolch, Dirprwy Lywydd. I'd like to thank the Minister very much for his statement, and just to say how much I welcome his emphasis on safety when it comes to opening up the economy. I hope that, across the Chamber, we would all agree with that. Of course, the reopening of the criteria for the economic resilience fund is welcome, and I'm particularly pleased to say that for businesses not registered for VAT it will now be available. But, as the Minister has said himself, there are a large number of businesses still that are not being able to be helped, particularly businesses operating from home, and I've had everything from hauliers to hairdressers to bed and breakfasts - companies that are viable businesses, but are not paying business rates. The Minister mentions in his statement some further support for them. I wonder if the Minister can tell us today when he thinks he will be likely to be able to make that additional support, for example, for start-up businesses - when he's likely to be able to announce what that will look like.
Welsh: Diolch, Ddirprwy Lywydd. Hoffwn ddiolch yn fawr iawn i'r Gweinidog am ei ddatganiad, a dweud cymaint rwy'n croesawu ei bwyslais ar ddiogelwch mewn perthynas ag agor yr economi. Rwy'n gobeithio y byddai pawb ohonom, ar draws y Siambr, yn cytuno â hynny. Wrth gwrs, croesewir ailagor y meini prawf ar gyfer y gronfa cadernid economaidd, ac rwy'n arbennig o falch o ddweud ei fod bellach ar gael ar gyfer busnesau nad ydynt wedi cofrestru ar gyfer TAW. Ond fel y mae'r Gweinidog wedi'i ddweud ei hun, mae nifer fawr o fusnesau o hyd na ellir eu cynorthwyo, yn enwedig busnesau sy'n gweithredu gartref, ac rwyf wedi cael popeth o gludwyr nwyddau i siopau trin gwallt i letyau gwely a brecwast - cwmnïau sy'n fusnesau hyfyw, ond nad ydynt yn talu ardrethi busnes. Mae'r Gweinidog yn sôn yn ei ddatganiad am ragor o gymorth iddynt. Tybed a all y Gweinidog ddweud wrthym heddiw pryd y mae'n credu y bydd yn debygol o allu sicrhau'r cymorth ychwanegol hwnnw, er enghraifft, ar gyfer busnesau newydd - pa bryd y bydd yn debygol o allu cyhoeddi sut fath o gymorth fydd hwnnw.